CELEX: 62010TN0483
Language: lv
Date: 2010-10-08 00:00:00
Title: Lieta T-483/10: Prasība, kas celta 2010. gada 8. oktobrī — The Pukka Luggage Company /ITSB — Jesus Miguel Azpiroz Arruti ( PUKKA )

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/50
            
         Prasība, kas celta 2010. gada 8. oktobrī — The Pukka Luggage Company/ITSB — Jesus Miguel Azpiroz Arruti (“PUKKA”)
   (Lieta T-483/10)
   ()
   2010/C 328/78
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: The Pukka Luggage Company Ltd (Londona, Apvienotā Karaliste) (pārstāvji — K. E. Gilbert un M. H. Blair, Solicitors)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa ITSB Apelāciju padomē dalībnieks: Jesús Miguel Azpiroz Arruti (San Sebastián, Spānija)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2010. gada 29. jūlija lēmumu lietā R 1175/2008-4;
            
         
               —
            
            
               pakārtoti, atcelt apstrīdēto lēmumu tiktāl, ciktāl tajā ir konstatēts, ka iebildumi ir apmierināmi attiecībā uz “bagāžu”;
            
         
               —
            
            
               vai, pakārtoti, atcelt apstrīdēto lēmumu tiktāl, ciktāl tajā ir konstatēts, ka iebildumi ir apmierināmi attiecībā uz “cietiem koferiem, cietiem koferiem ar riteņiem”;
            
         
               —
            
            
               piespriest atbildētājam un otrajam procesa Apelāciju padomē dalībniekam segt savus, kā arī atlīdzināt prasītājas tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “PUKKA” attiecībā uz precēm, kas ietilpst 18. klasē — Kopienas preču zīmes reģistrācijas pieteikums Nr. 4061545
   
      Iebildumu procesā pretstatītās preču zīmes vai apzīmējuma īpašnieks: otrs procesa ITSB Apelāciju padomē dalībnieks
   
      Pretstatītā preču zīme vai apzīmējums: Spānijas preču zīmes reģistrācija Nr. 1570450 grafiskai preču zīmei “PUKAS” attiecībā uz precēm, kas ietilpst 18. klasē; Kopienas preču zīmes reģistrācija Nr. 19802 grafiskai preču zīmei “PUKAS” attiecībā uz precēm un pakalpojumiem, kas ietilpst 25., 28. un 39. klasē
   
      Iebildumu nodaļas lēmums: iebildumus daļēji apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: prasītāja uzskata, ka ar apstrīdēto lēmumu ir pārkāpts Padomes Regulas (EK) Nr. 207/2009 8. panta 1. punkta b) apakšpunkts, jo, novērtējot preču līdzību un novērtējot apstrīdētās preču zīmes līdzību saistībā ar agrāko preču zīmi, Apelāciju padome esot pieļāvusi kļūdu